Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 384/96 για την άμυνα κατά των εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας

(96/C 159/05)

COM(96) 145 τελικό - 96/0103(ACC)

(Υποβλήθηκε από την Επιτροπή στις 11 Απριλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι με τον κανονισμό (ΕΚ) αριθ. 384/96 (1) το Συμβούλιο θέσπισε κοινό καθεστώς για την άμυνα κατά των εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας 7

ότι η παράγραφος 10 του άρθρου 2 του κανονισμού (ΕΚ) αριθ. 384/96 προβλέπει περιορισμένο αριθμό εκπτώσεων που μπορεί να γίνουν στην κανονική αξία και στις τιμές εξαγωγής πριν αυτές γίνουν αντικείμενο σύγκρισης, προκειμένου να καθορισθεί, εφόσον συντρέχει περίπτωση, το ντάμπινγκ. Επειδή είναι νοητό διαφορές στις δαπάνες πώλησης, πέραν εκείνων που περιέχονται στον προαναφερόμενο κανονισμό, να δύνανται, σ' ορισμένες περιπτώσεις, να επιδράσουν επί της συγκρισιμότητας των τιμών, είναι φρόνιμο όπως απαληφθεί αναφορικά με τις εκπτώσεις ο αποκλειστικός χαρακτήρας της διάταξης αυτής 7

ότι είναι επίσης ενδεδειγμένη η αποσαφήνιση των προϋποθέσεων για την παροχή εκπτώσεων λόγω διαφορών στα στάδια εμπορίου, όταν δεν υπάρχουν πληροφορίες για τις τιμές που επιδρούν και στα δύο στάδια εμπορίας στην υπό εξέταση αγορά ή όταν, παρά το ότι οι τιμές βρίσκονται στο ίδιο επίπεδο, μπορεί να ενδείκνυται η έκπτωση για διαφημιστικές δαπάνες, των οποίων η κατανομή, σ' ορισμένες περιπτώσεις, να είναι ορθότερο να γίνεται σ' άλλα στάδια εμπορίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 384/96 τροποποιείται ως εξής:

1. Στο άρθρο 10 παράγραφος 2 το κείμενο του στοιχείου δ) αντικαθίσταται από το ακόλουθο κείμενο:

δ) Στάδιο εμπορίας

Παρέχεται η δυνατότητα πραγματοποίησης προσαρμογής για διαφορές στα επίπεδα εμπορίας, συμπεριλαμβανομένων και των διαφορών εκείνων που είναι δυνατόν να προκύψουν από πωλήσεις των κατασκευστών αναλόγου εξοπλισμού (ΚΑΕ), σε περιπτώσεις κατά τις οποίες αποδεικνύεται, προκειμένου περί του κυκλώματος διανομής και στις δύο αγορές, ότι η τιμή εξαγωγής, συμπεριλαμβανομένης και της κατασκευσμένης τιμής εξαγωγής, αντιστοιχεί σε διαφορετικό στάδιο εμπορίας σε σύγκριση με την κανονική αξία. Η επίδραση επί της συγκρισιμότητας των τιμών πρέπει να καταδεικνύεται με αποδεικτικό στοιχείο το οποίο να διασφαλίζει τη σαφή διάκριση μεταξύ των τιμών στα διαφορετικά στάδια εμπορίας στην εσωτερική αγορά της χώρας εξαγωγής. Εντούτοις, δύναται να παρέχεται ειδική προσαρμογή και όταν δεν υπάρχουν πληροφορίες για επιδράσεις επί των τιμών αυτής της μορφής στην εν λόγω αγορά, ή όταν ορισμένες λειτουργίες, πέραν εκείνων που πρόκειται να γίνουν αντικείμενο σύγκρισης, φαίνονται να σχετίζονται προς τα στάδια εμπορίας.

2. Μετά το άρθρο 2 παράγραφος 10 στοιχείο ι) προστίθεται το ακόλουθο νέο στοιχείο κ):

«κ) Άλλοι παράγοντες

Επίσης, με την παράγραφο αυτή παρέχεται η δυνατότητα προσαρμογής για διαφορές που προκύπτουν λόγω άλλων παραγόντων υπό τον όρο της κατάδειξης της επίδρασής τους επί της συγκρισιμότητας των τιμών. Ειδικότερα, όταν οι πελάτες λαμβάνουν γνώση των διαφορών αυτών μέσα στην ιδική τους αγορά συμφωνόντας για τις τιμές οι οποίες είναι ξεχωριστές, από εκείνες που συμφωνούνται στην ίδια αγορά όταν δεν υπάρχουν οι διαφορές αυτές.»

Άρθρο 2

Ο παρών κανονισμός εφαρμόζεται στις διαδικασίες που σημείωσαν έναρξη μετά την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 56 της 6. 3. 1996, σ. 1.